દિવાળીનાં તહેવારમાં લોકો ફટાકડા ફોડીને લાખો રૂપિયાનો ધુમાડો કરી નાંખતા હોય છે. પરંતુ વેરાવળનાં બાદલપરા ગામમાં પ્રદુષણ ન થાય તે માટે વર્ષોથી ફટાકડા ફુટતા નથી અને માત્ર દીવડા પ્રગટાવી દિવાળીની ઉજવણી કરાય છે. વેરાવળ પંથકનાં બાદલપરા ગામમાં આશરે 5 હજારની વસ્તી છે અને આ ગામને આદર્શ ગામનો એવોર્ડ પણ મળી ચુક્યો છે. તેમજ ભારત આઝાદ થયું ત્યારથી આજદિન સુધી આ ગામમાં ચૂંટણી પણ થઇ નથી. ગ્રા.પં.નું સંચાલન પણ મહિલાઓ જ કરે છે.આ ઉપરાંત આ ગામમાં દિવાળીનાં પર્વમાં છેલ્લા 4 વર્ષથી ફટાકડા ફોડવામાં આવતા નથી. કારણકે ફટાકડાથી પ્રદુષણ ફેલાઇ છે. જે અટકાવવા માટે સમસ્ત ગ્રામજનોએ આ નિર્ણય લીધો હતો. દિવાળીનાં દિવસે માત્ર ઘેર-ઘેર દીવા જ પ્રગટાવવામાં આવે છે.